Χορήγηση αποζημίωσης εργατικού ατυχήματος
Εργατικό Ατύχημα π. ΟΑΕΕ ( μη μισθωτός ασφαλισμένος )
Αίτηση χορήγησης αποζημίωσης εργατικού ατυχήματος
Αρμόδια Τοπική Διεύθυνση για την εξακρίβωση των συνθηκών του ατυχήματος είναι αυτή που υπάγεται ο/η ασφαλισμένος/η. Σχετικά με την εκπροσώπηση των πολιτών στις διοικητικές αρχές έχουν εκδοθεί εγκύκλιοι του e-ΕΦΚΑ (23/2018 και 28/2018). Σύμφωνα με την εγκύκλιο 23 του e-ΕΦΚΑ μπορεί να υποβάλει τα δικαιολογητικά εκπρόσωπος του ασφαλισμένου. Ωστόσο ο εκπρόσωπος θα πρέπει να είναι νόμιμα εξουσιοδοτημένος είτε με συμβολαιογραφικό πληρεξούσιο είτε με άλλη εξουσιοδότηση η οποία έχει επικυρωθεί για το γνήσιο της υπογραφής του εντολέα από οποιαδήποτε διοικητική αρχή.
Κατάθεση από τον αιτούντα (δια ζώσης ή ταχυδρομικά)
Για να θεωρηθεί ένα συμβάν ως εργατικό πρέπει να είναι βίαιο και να έλαβε χώρα κατά την εκτέλεση της εργασίας ή εξ αφορμής αυτής. Να υπάρχει αιτιώδης συνάφεια, δηλαδή σύνδεσμος μεταξύ της εργασίας και του βίαιου συμβάντος.
Για τη χορήγηση του επιδόματος απαιτείται: η διάρκεια της ανικανότητας να υπερβαίνει τις τριάντα (30) ημέρες, σύμφωνα με την απόφαση της Ανώτατης Υγειονομικής Επιτροπής. Δικαίωμα επιδόματος εργατικού ατυχήματος αποκτά ο/η ασφαλισμένος/η από τη πρώτη ημέρα ασφάλισης.
Ο ασφαλισμένος δύναται να υποβάλει αίτηση στον e-ΕΦΚΑ για λήψη παροχών σε χρήμα εντός οκτώ (8) μηνών από την αναγγελία. Όταν βεβαιωθεί ανικανότητα για εργασία, η ημερομηνία έκδοσης της ιατρικής γνωμάτευσης από το Αρμόδιο Υγειονομικό Όργανο, στο σύστημα ηλεκτρονικής συνταγογράφησης θεωρείται χρόνος έναρξης της ανικανότητας για εργασία και ημερομηνία αναγγελίας της δήλωσης ατυχήματος ακόμη και στην περίπτωση ατυχήματος, κατά την οποία οι ασφαλισμένοι αδυνατούν να προσέλθουν στο αρμόδιο υγειονομικό όργανο για ιατρική γνωμάτευση ανικανότητας για εργασία.
Το επίδομα λόγω εργατικού ατυχήματος χορηγείται εφόσον ο ασφαλισμένος είναι ταμειακά ενήμερος κατά την ημέρα του ατυχήματος.
Ο ενδιαφερόμενος θα πρέπει να είναι κάτοχος κωδικών Taxisnet.
Η διαδικασία αφορά στην επιδότηση του μη μισθωτού ασφαλισμένου του πρώην Οργανισμού Ασφάλισης Ελευθέρων Επαγγελματιών (ΟΑΕΕ) σε περίπτωση εργατικού ατυχήματος. Το χρηματικό επίδομα καταβάλλεται ανεξάρτητα εάν η επιχείρηση του ασφαλισμένου εξακολουθεί να λειτουργεί.
Ηλεκτρονική Ιατρική Γνωμάτευση - Εξιτήριο - Χειρόγραφη Γνωμάτευση μόνο από κρατικά νοσοκομεία γίνεται δεκτή και αναρτείται σκαναρισμένη από τον/την ασφαλισμένο/η
Σχετικά με την εκπροσώπηση των πολιτών στις διοικητικές αρχές έχουν εκδοθεί εγκύκλιοι του ΕΦΚΑ (23/2018 και 28/2018). Σύμφωνα με την εγκύκλιο 23 του ΕΦΚΑ μπορεί να υποβάλει τα δικαιολογητικά εκπρόσωπος του ασφαλισμένου. Ωστόσο ο εκπρόσωπος θα πρέπει να είναι νόμιμα εξουσιοδοτημένος είτε με συμβολαιογραφικό πληρεξούσιο είτε με άλλη εξουσιοδότηση η οποία έχει επικυρωθεί για το γνήσιο της υπογραφής του εντολέα από οποιαδήποτε διοικητική αρχή.
Μαρτυρικές Καταθέσεις: Δηλώνονται οι μάρτυρες από τον αιτούντα στην ηλεκτρονική αίτηση επιδότησης ατυχήματος στη Δήλωση Ατυχήματος
Βεβαίωση από: Τμήμα Οδικών Τροχαίων Ατυχημάτων (ΤΟΤΑ) , Εθνικό Κέντρο Άμεσης Βοήθειας (ΕΚΑΒ)
Δήλωση Ατυχήματος : Παρέχεται ηλεκτρονικά το έντυπο δήλωσης (περιέχει όλα τα στοιχεία του ασφαλισμένου, το ασκούμενο επάγγελμα, τις ακριβείς συνθήκες κάτω από τις οποίες έλαβε χώρα, τις πρώτες βοήθειες που του παρασχέθηκαν, τον τόπο που μεταφέρθηκε ο παθών, το ονοματεπώνυμο και τη διεύθυνση του θεράποντα ιατρού, των μαρτύρων και κάθε άλλο κρίσιμο στοιχείο.
Ιατρική γνωμάτευση άδειας πάνω από τριάντα ημέρες συνεχόμενη από την ημερομηνία του ατυχήματος.
Δύο μαρτυρικές καταθέσεις σχετικά με το ατύχημα.
Σε περίπτωση τροχαίου ατυχήματος και εφόσον προσήλθαν ΕΚΑΒ, ΤΟΤΑ, σχετική βεβαίωση. Επισυνάπτεται ως δικαιολογητικό στην ηλεκτρονική αίτηση.
Εάν το ατύχημα οφείλεται σε υπαιτιότητα τρίτου τότε ο ασφαλισμένος καλείται ηλεκτρονικά να συμπληρώσει τα στοιχεία του υπαιτίου και να δηλώσει ότι σε περίπτωση αγωγής ή εξώδικου συμβιβασμού, αναλαμβάνει την ευθύνη να ενημερώσει τον e-ΕΦΚΑ
Εφόσον ο IBAN είναι καταχωρημένος στα ατομικά στοιχεία στο μητρώο του e-ΕΦΚΑ, τότε εμφανίζεται προσυμπληρωμένος και ο ασφαλισμένος έχει τη δυνατότητα να τον επεξεργαστεί και να τον αποθηκεύσει στην ηλεκτρονική υπηρεσία του επιδόματος ασθένειας.
Ηλεκτρονική Αίτηση Επιδόματος Ασθενείας/ Ατυχήματος
Αρμόδιες για την έκδοση αποφάσεων χορήγησης παροχών σε χρήμα είναι οι Τοπικές Διευθύνσεις του e-ΕΦΚΑ. (άρθρο 77 παρ.10 του ν. 4826/2021)
Παροχές ασθένειας σε χρήμα - Τροποποίηση του άρθρου 32 του ν. 4387/2016
Ασφαλιστική μεταρρύθμιση και ψηφιακός μετασχηματισμός Εθνικού Φορέα Κοινωνικής Ασφάλισης (e-Ε.Φ.Κ.Α.) και άλλες διατάξεις. / Χορήγηση παροχών σε χρήμα
Καθορισμός της ηλεκτρονικής διαδικασίας για τη χορήγηση του επιδόματος ασθένειας - ατυχήματος από τον e-ΕΦΚΑ
Άρθρο 8 / Τροποποίηση του άρθρου 31 του ν. 4387/2016
Η παρ. 5 του άρθρου 19 του Κανονισμού του ΚλάδουΥγείας του ΟΑΕΕ, η οποία προστέθηκε με την παρ.2 της υπ’ αριθμ. 35/1548/16−11−2001 (Β΄ 1561) υπουργικής απόφασης τροποποιείται ως εξής: «Στους παθόντες εργατικό ατύχημα, οι παροχές του κλάδου υγείας χορηγούνται ανεξάρτητα από τη συμπλήρωση των προϋποθέσεων της παρ.1 του άρθρου 6 του παρόντος. Το επίδομα της παρ 1 του άρθρου 19 χορηγείται εφόσον ο ασφαλισμένος είναι ταμειακά ενήμερος.»
Εργατικό Ατύχημα - Έγκριση του Κανονισμού του Κλάδου Υγείας του Οργανισμού Ασφάλισης Ελευθέρων Επαγγελματιών (Ο.Α.Ε.Ε.)
Ο ασφαλισμένος κατά της απόφασης απόρριψης της αίτησης για τη χορήγηση του επιδόματος ή ανάκλησης της απόφασης έγκρισης, επιτρέπεται να ασκήσει ενδικοφανή προσφυγή εντός 30 ημερών από την παρέλευση της κοινοποίησης ενώπιον της ΤΔΕ (Τοπική Διοικητική Επιτροπή) της Τοπικής Διεύθυνσης e-ΕΦΚΑ που εξέδωσε αυτήν.
Ο/η αρμόδιος/α υπάλληλος πιστοποιείται στο ηλεκτρονικό πληροφοριακό σύστημα προκειμένου να επεξεργαστεί τις αιτήσεις των ασφαλισμένων.
Ο αρμόδιος υπάλληλος αναζητά στην ηλεκτρονική πλατφόρμα τις υποβληθείσες αιτήσεις και μπορεί να επεξεργαστεί αναλυτικά τα στοιχεία του/της ασφαλισμένου/ης και τα στοιχεία της αίτησης όπως να αντλήσει τα επισυναπτόμενα αρχεία που έχει αναρτήσει ο/η ασφαλισμένος/η.
Άντληση και Διαχείριση Δήλωσης Ατυχήματος από τον/την αρμόδιο/α υπάλληλο. Η δήλωση ατυχήματος δεν περιορίζεται σε απλή μνεία των συμπτωμάτων της πάθησης ή βλάβης αλλά περιέχει ταυτόχρονα και περιγραφή των εξωτερικών στοιχείων και περιστατικών που συνιστούν ατύχημα ή τις εξαιρετικές και ασυνήθιστες συνθήκες με τις οποίες ο/η ασφαλισμένος/η απασχολήθηκε σε συγκεκριμένο χρόνο και οι οποίες αποτέλεσαν την πρόσφορη αιτία που προκάλεσε την αναπηρία ή το θάνατο ή την ανικανότητα για εργασία.
Ο/Η αρμόδιος/α υπάλληλος διαβιβάζει στην αρμόδια ΑΥΕ τις ηλεκτρονικές ή χειρόγραφες γνωματεύσεις κρατικών νοσοκομείων (πάνω από 30 ημέρες συνεχόμενη άδεια από την ημερομηνία του ατυχήματος) προκειμένου να πιστοποιήσουν τη νόσο που επιφέρει ανικανότητα για εργασία και να χαρακτηρίσουν την ανικανότητα προς εργασία οφειλόμενη σε ατύχημα. Το αρμόδιο ασφαλιστικό όργανο κατά το άρθρο 8 του ν. 4488/2017 αποφασίζει για τον χαρακτηρισμό του εργατικού ή μη ατυχήματος.
Ο/Η αρμόδιος/α υπάλληλος κάθε φορά που εισέρχεται στο σύστημα έχει πρόσβαση στη λίστα / ευρετήριο των αιτήσεών του/της ασφαλισμένης που έχουν υποβληθεί και ενημερώνει την ηλεκτρονική πλατφόρμα σε πια κατάσταση βρίσκεται η αίτηση. (πχ. Προς Έλεγχο, Σε διαδικασία Ελέγχου, Αναμονή Υπολογισμού, Παραπομπή σε ΑΥΕ - ΒΥΕ, Ένσταση ΤΔΕ.
Η αρμόδια ΑΥΕ (Πρωτοβάθμια Υγειονομική Επιτροπή) βεβαιώνει την ανικανότητα για εργασία κατά την ιατρική - επιστημονική κρίση των μελών της σύμφωνα με τη βαρύτητα της πάθησης του/της ασφαλισμένου/ης μέχρι της εξαντλήσεως του ανώτατου επιτρεπτού αριθμού ημερών ανικανότητας για εργασία.
Αρμόδια για τη χορήγησης της παροχής είναι η Τοπική Διεύθυνση της εργασίας του / της δικαιούχου. Μπορεί να αναζητήσει στοιχεία επικοινωνίας από την ηλεκτρονική σελίδα του e-ΕΦΚΑ :Μάθε πού ανήκεις
Το αναλογούν ποσό στον/στην ασφαλισμένο/η πιστώνεται στο IBAN που έχει δηλωθεί κατά την υποβολή της αίτησης είτε ψηφιακά είτε δια ζώσης.
Εφόσον το ατύχημα δεν χαρακτηριστεί εργατικό ως συνέπεια της εργασίας του/της ασφαλισμένου/νης τότε εκδίδεται Απορριπτική Απόφαση.
Το επίδομα του εργατικού ατυχήματος καταβάλλεται για όσο χρόνο ο παθών/η παθούσα κρίνεται ανίκανος από την υγειονομική επιτροπή να ασκήσει το επάγγελμα και μέχρι 4 (τέσσερις) μήνες κατ ανώτατο όριο (120 ημέρες). Τα παραπάνω ισχύουν εφόσον ο αρμόδιος Προϊστάμενος χαρακτηρίσει εγκριτικά ότι το ατύχημα είναι συνέπεια της εργασίας του / της ασφαλισμένου/νης.
Η δήλωση ατυχήματος περιέχει οπωσδήποτε και (2) μαρτυρικές καταθέσεις σχετικά με το ατύχημα. Σε περίπτωση τροχαίου ατυχήματος εφόσον προσήλθαν επισυνάπτονται βεβαίωση ΕΚΑΒ και ΤΟΤΑ.
Η συγκρότηση και ο ορισμός μελών στις Πρωτοβάθμιες και Δευτεροβάθμιες Υγειονομικές Επιτροπές είναι αρμοδιότητα του Υπουργείου Εργασίας. Όλοι οι εργαζόμενοι που εντάσσονται στην ασφάλιση του e-ΕΦΚΑ όταν πρόκειται για ζητήματα υγειονομικής περίθαλψης υπάγονται στην αρμοδιότητα των ΑΥΕ - ΒΥΕ.
Επί προσφυγών κατά των γνωματεύσεων των ΑΥΕ (Πρωτοβάθμιων Υγειονομικών Επιτροπών) αποφαίνεται η ΒΥΕ (Δευτεροβάθμια Υγειονομική Επιτροπή).
Η απόφαση πληρωμής κοινοποιείται στον/στην ασφαλισμένο/η ταχυδρομικώς με απόδειξη παραλαβής είτε είναι Εγκριτική είτε Απορριπτική. Παράλληλα κοινοποιείται και στην αρμόδια Οικονομική Διεύθυνση του e-ΕΦΚΑ προκειμένου να προβεί στη πληρωμή του αναλογούντος ποσού
Το ποσό του μηνιαίου εισοδήματος ανέρχεται στο τριπλάσιο της μηνιαίας εισφοράς του κλάδου ή των κλάδων στους οποίους είναι ασφαλισμένος αυτός που υπέστη το ατύχημα κατά την ημέρα του ατυχήματος.
Κατά της Απορριπτικής Απόφασης της αίτησης για χορήγηση επιδόματος εργατικού ατυχήματος ο/η ασφαλισμένος/η έχει δικαίωμα ενδικοφανούς προσφυγής εντός 30 ημερών από τη παρέλευση της κοινοποίησης της Απόφασης ενώπιον της Τοπικής Διοικητικής Επιτροπής της Τοπικής Διεύθυνσης e-ΕΦΚΑ που εξέδωσε την Απορριπτική Απόφαση.
Εισαγωγή στοιχείων αρμόδιου υπαλλήλου και Πιστοποίηση Στοιχείων που αντλούνται από τη βάση του e-ΕΦΚΑ
Αναζήτηση και επεξεργασία της υποβληθείσας αίτησης χορήγησης εργατικού ατυχήματος
Αναζήτηση και Άντληση Διαχείρισης Δήλωσης Ατυχήματος
Διαβίβαση ηλεκτρονικών γνωματεύσεων ή χειρόγραφων γνωματεύσεων κρατικών νοσοκομείων στην αρμόδια ΑΥΕ (Πρωτοβάθμια Υγειονομική Επιτροπή)
Λίστα Αιτήσεων Επιδόματος Εργατικού Ατυχήματος
Έκδοση Απόφασης από την αρμόδια ΑΥΕ (Πρωτοβάθμια Υγειονομική Επιτροπή)
Έκδοση και Κοινοποίηση Απόφασης χορήγησης χρηματικού ποσού
Έκδοση και Κοινοποίηση Απορριπτικής Απόφασης
"Μάθε πού Ανήκεις" έγκυρη ενημέρωση σχετικά με την αρμόδια Τοπική Διεύθυνση του e-ΕΦΚΑ